stanford-oval/wikipedia huggingface dataset:
Jordan Henderson
Seuraura > Sunderland

Henderson on Sunderlandin kasvatti. Hän debytoi seuran edustusjoukkueessa Englannin valioliigassa marraskuussa 2008 tultuaan vaihdosta sisään ottelussa Chelseaa vastaan. Tammikuussa 2009 Henderson siirtyi Mestaruussarjassa pelaavaan Coventry Cityyn kuukauden mittaisella lainasopimuksella. Hän debytoi seurassa samassa kuussa Derby Countya vastaan. Hän laajensi lainasopimustaan Coventryn kanssa kauden loppuun asti. Lainasopimuksen aikana Henderson loukkaantui ja palasi Sunderlandiin huhtikuussa 2009.
Kaudella 2009–2010 Henderson murtautui Sunderlandin edustusjoukkueeseen ja teki lukuisia esiintymisiä Valioliigassa. Hän teki ensimmäisen maalinsa seuralle Birmingham Cityä vastaan liigacupin kolmannella kierroksella syyskuussa 2009. Ensimmäisen Valioliigamaalinsa hän teki joulukuussa 2009 Manchester Cityä vastaan. Hän pelasi kaudella lähinnä keskikenttäpelaajana oikealla ja syötti kaudella kuusi osumaa ja teki kaksi kaikki kilpailut mukaan lukien. Henderson teki seuran kanssa huhtikuussa 2010 viisivuotisen jatkosopimuksen, joka olisi pitänyt hänet seurassa vuoteen 2015.
Kauden 2010–2011 Henderson aloitti vakuuttavasti ja pelasi hyviä pelejä, joka herätti useiden suurseurojen, kuten Manchester Cityn, Manchester Unitedn ja Chelsean kiinnostuksen. Sunderlandin manageri Steve Bruce kuvaili Hendersonia parhaaksi nuoreksi brittiläiseksi pelaajaksi. Hän teki kaudella kolme maalia Valioliigassa.
Seuraura > Liverpool

Kesäkuussa 2011 Sunderland hyväksyi Liverpoolin tekemän 16 miljoonan punnan ostotarjouksen Hendersonista. Hän debytoi Liverpoolissa valioliigakauden avausottelussa vanhaa seuraansa Sunderlandia vastaan. Ensimmäisen Liverpool-maalinsa hän teki valioliigaottelussa Boltonia vastaan 27. elokuuta 2011. Hän pelasi tulokaskaudellaan yhtä vaille kaikki Liverpoolin valioliigaottelut. Liigacupissa hän pelasi kuusi ottelua, myös rangaistuspotkukilpailun kautta voittoon päättyneen loppuottelun Cardiffia vastaan.
Henderson pääsi Liverpoolin avauskokoonpanoon valioliigakaudella 2012–2013 ensimmäisen kerran vasta 25. marraskuuta 2012 ottelussa Swanseaa vastaan. Tätä ennen hän oli tullut viidessä ottelussa vaihdosta kentälle. Loppukauden aikana hän pelasi yhtä vaille kaikissa valioliigaotteluissa tehden viisi maalia. Eurooppa-liigassa hän pelasi yhdeksän ottelua ja yhden karsintaottelun. Kaudella 2013–2014 hän pelasi avauskokoonpanossa 35 valioliigaottelua, joissa teki neljä maalia Liverpoolin sijoittuessa sarjassa toiseksi.
Henderson debytoi Mestarien liigassa kaudella 2014–2015 pelaten viisi ottelua. Valioliigassa hän pelasi 37 ottelua ja teki kuusi maalia. FA Cupissa hän pelasi kaikissa otteluissa Aston Villalle kärsitty välierätappio mukaan lukien.
Henderson mursi jalkapöytänsä elokuussa 2015 ja joutui olemaan kentiltä sivussa saman vuoden marraskuun loppupuolelle saakka. Hän oli samalla kaudella sivussa myös nilkka- ja polvivamman vuoksi. Hän pelasi kauden aikana 17 valioliigaottelua, joissa teki kaksi maalia. Seuraavalla kaudella hän pelasi 24 liigaottelua ja teki yhden maalin, mutta oli jalkavamman vuoksi sivussa helmikuun lopulta lähtien. Kaudella 2017−2018 hän teki 27 valioliigaottelussaan yhden maalin. Mestarien liigassa hän pelasi kymmenen ottelua, myös tappiollisen loppuottelun Real Madridia vastaan.
Henderson kuului Mestarien liigan voittaneeseen Liverpoolin joukkueeseen kaudella 2018−2019. Hän pelasi 11 ottelua, mukaan lukien loppuottelu Tottenhamia vastaan, ja teki kaksi maalia. Valioliigassa hän teki pelaamissaan 32 ottelussa yhden maalin. Liverpoolin mestaruuskaudella 2019–2020 hän teki 30 pelaamassaan valioliigaottelussa neljä maalia ja antoi viisi maalisyöttöä. Hänet valittiin FWA:n vuoden pelaajaksi. Hänet nimettiin myös Valioliigan kauden joukkueeseen. Hän voitti kauden aikana myös UEFA Super Cupin ja seurajoukkueiden maailmanmestaruuden. Mestarien liigassa hän pelasi kuusi ottelua. Kaudella 2020–2021 hän teki yhden maalin pelaamissaan 21 valioliigaottelussa. Mestarien liigassa hän pelasi kuusi ottelua. Kaudella 2021–2022 hän pelasi 35 valioliigaottelua, joissa teki kaksi ja syötti viisi maalia. Mestarien liigan 12 ottelussa hän teki yhden maalin ja antoi kaksi maalisyöttöä. Hän oli avauskokoonpanossa myös tappiollisessa loppuottelussa, samoin voitokkaissa FA Cupin ja liigacupin finaaleissa. Kaudella 2022–2023 hän pelasi 35 valioliiga- ja neljä Mestarien liigan ottelua sekä oli voittamassa FA Community Shieldiä.
Seuraura > Al-Ettifaq

Heinäkuussa 2023 Henderson siirtyi Liverpoolista saudiarabialaiseen Al-Ettifaqiin kolmivuotisella sopimuksella. Al-Ettifaq maksoi hänestä 14 miljoonan euron siirtokorvauksen.
Ensimmäisen ottelunsa Al-Ettifaqissa Henderson pelasi 14. elokuuta 2023 Saudi-Arabian Valioliigassa Al-Nassria vastaan. Tammikuussa 2024 Henderson purki sopimuksensa Al-Ettifaqin kanssa pelattuaan seurassa yhteensä vain 19 ottelua.
Seuraura > Ajax

Henderson siirtyi 18. tammikuuta 2024 alankomaalaisseura AFC Ajaxiin 2,5 vuoden sopimuksella. Henderson debytoi Ajaxissa 3. helmikuuta 2024 Eredivisien ottelussa PSV Eindhovenia vastaan.
Maajoukkueura

Henderson edusti Englannin nuorisomaajoukkueita kolmella eri tasolla. Hän pelasi Englannin alle 21-vuotiaiden joukkueessa vuosien 2011 ja 2013 EM-kilpailuissa, molemmissa Englannin kaikki kolme ottelua.
Henderson debytoi A-maajoukkueessa marraskuussa 2010 pelatussa ystävyysottelussa Ranskaa vastaan.  Hänet valittiin Englannin joukkueeseen jalkapallon EM-kilpailuihin 2012 loukkaantuneen Frank Lampardin tilalle. Hän pelasi EM-kilpailuissa kahdessa ottelussa yhteensä 39 minuuttia.
Henderson on kuulunut maajoukkueen vakiopelaajiin marraskuusta 2013 lähtien. Hän pelasi MM-kilpailuissa 2014 kahdessa ottelussa avauskokoonpanossa. EM-kilpailuissa 2016 hän pelasi yhden ottelun. Hän pelasi viisi ottelua MM-kilpailuissa 2018, joissa Englanti sijoittui neljänneksi. Kesän 2021 EM-kilpailuissa hän tuli vaihdosta kentälle yhdessä alkulohko-ottelussa, neljännesvälierässä, puolivälierässä ja välierässä, joista puolivälieräottelussa Ukrainaa vastaan hän teki maajoukkueuransa ensimmäisen maalin noin kuusi minuuttia kentälle tulonsa jälkeen. Tappiollisessa loppuottelussa Italiaa vastaan hän tuli vaihdosta kentälle 74. minuutilla, mutta hänet vaihdettiin kentältä pois jatkoajan viime hetkillä. MM-kilpailuissa 2022 Henderson tuli vaihdosta kentälle toisessa alkulohko-ottelussa ja pelasi sitten avauskokoonpanossa loput kolme ottelua aina tappiolliseen puolivälierään saakka. Hän teki neljännesvälieräottelussa Senegalia vastaan joukkueensa kolmesta maalista ensimmäisen.
Henderson on kesäkuun 2023 loppuun mennessä pelannut 77 A-maaottelua.
Aiheesta muualla

Kuvia tai muita tiedostoja aiheesta Jordan Henderson Wikimedia Commonsissa
Ajax – Eredivisie
2 Rensch |
3 Gaaei |
4 Hato |
5 Wijndal |
6 Henderson |
8 Taylor |
9 Brobbey |
10 Akpom |
11 Godts |
12 Gorter |
13 Kaplan |
15 Baas |
16 Mannsverk |
19 Rijkhoff |
20 Traoré |
21 van den Boomen |
22 Pasveer |
23 Berghuis |
24 Rugani |
25 Weghorst |
27 van Axel Dongen |
28 Fitz-Jim |
29 Rasmussen |
30 Ávila |
33 Tahirović |
36 Janse |
37 Šutalo |
38 Hlynsson |
40 Ramaj |
Valmentaja Farioli
Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson
Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate
Englannin joukkue – Jalkapallon EM-kilpailut 2020
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 J. Henderson |
9 Kane |
10 Sterling |
11 Rashford |
12 Trippier |
13 D. Henderson / Ramsdale |
14 Phillips |
15 Mings |
16 Coady |
17 Sancho |
18 Calvert-Lewin |
19 Mount |
20 Foden |
21 Chilwell |
22 White |
23 Johnstone |
24 James |
25 Saka |
26 Bellingham |
Valmentaja Southgate
Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate
Kalsiumkarbimidi

| --- | --- |

Kalsiumkarbimidi
Systemaattinen (IUPAC) nimi
 ?
Tunnisteet
CAS-numero: 8013-88-5
ATC-koodi: N07BB02
PubChem CID: 6335910
DrugBank: DB09116
Kemialliset tiedot
Kaava:  ?
Moolimassa:  ?
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Kalsiumkarbimidi (Dipsan) on eräs lääkeaine, jota on käytetty alkoholismin hoidossa. Lääke on ollut aktiivissa käytössä vielä 1970-luvulla. Sittemmin siitä lienee luovuttu. Dipsanin aiheuttamia reaktioita pidettiin Antabusta, sekä sen kardiovaskulaarista vaikutusta sydämeen ja verenkiertoon lievempinä. Vaikutustapa on kuitenkin sama, eli asetaldehydin hapettumisen esto. Se taas aiheuttaa pahoinvointia. Lääkettä valmisti yhdysvaltalainen Lederle, joka myöhemmin fuusioitui Wyethin kanssa. Antotapa oli tabletti, vahvuudeltaan 50 mg vaikuttavaa ainetta. Annostus oli 1-2 tablettia päivässä. Lääkkeen enimmäiskesto oli vaikutukseltaan noin 48 tuntia (2 vrk) lääkkeen ottamisen jälkeen. Keskimääräinen riittävän inhoreaktion tuoma lääkinnällinen vaikutus kesti kuitenkin vain noin 15 tuntia.
Jääkolkka olympialaisissa

Jääkolkka on järjestetty olympialaisissa kahdesti näytöslajina, vuosina 1936 ja 1964. Virallisena lajina se ei ole kertaakaan ollut mukana. Tapahtumina ovat olleet pituus- ja tarkkuusheitto ja joukkuepeli. Seitsemästä tapahtumasta viisi on voittanut Itävalta. Loput kaksi tapahtumaa voitti Saksan yhdistynyt joukkue.
Tapahtumat

| Tapahtuma | 1936 | 1948–1960 | 1964 |
| --- | --- | --- | --- |
| Pituusheitto | (n) |  | (n) |
| Pituusheitto, seniorit |  |  | (n) |
| Tarkkuusheitto | (n) |  | (n) |
| Joukkuepeli | (n) |  | (n) |

| Yhteensä | 3 |  | 4 |
(n) tarkoittaa näytöstapahtumaa
Jääkolkka olympialaisissa
1936 (Näytöslaji) |
1948–1960 |
1964 (Näytöslaji)
Kali (täsmennyssivu)

Kali tarkoittaa seuraavia asioita:
Kali, hindulaisuudessa esiintyvä jumalatar
Kali Yuga, hindulaisuudessa yksi maailmankaikkeuden neljästä ikuisesti toistuvasta kehitysjaksosta
Kali Naach, intialainen kansantanssi Länsi-Bengalista
Kali Linux, Debianiin pohjautuva jakelupaketti
kali, maataloudessa käytetty nimitys kaliumista
Kali, oik. Carlos Manuel Gonçalves Alonso (s. 1978), angolalainen jalkapalloilija
Kali, revonhäntäkasveihin (Amaranthaceae) kuulunut aiempi kasvisuku, osa otakilokkien sukua
Kali, Martin Enckellin runokokoelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kali”, voi hakea sivunnimihaulla, laajalla sivunnimihaulla tai tekstihaulla.
Kalhujärvi

| Kalhujärvi |
| --- | --- |
 Kalhujärven itärantaa, näkymä Lehmienlehtoon päin.
Valtiot:  Suomi 
Paikkakunta:  Juorkuna, Utajärvi
Koordinaatit:  64°59′29″N, 26°51′46″E
Vesistöalue ja valuma-alueen tietoja
Laskujoki:  Kalhuoja
Järvinumero:  60.032.1.014 
Mittaustietoja
Pinnankorkeus:  120,5 m
Rantaviiva:  2,37  km 
Pinta-ala:  0,2114 km² 
 fiKalhujärvi 
Kalhujärvi on Kiiminkijoen vesistöön kuuluva pieni järvi Utajärven Juorkunassa.
Järvi laskee Kalhuojaa pitkin Penikkasuon läpi Pieneen Kuikkalampeen ja siitä edelleen Ison Kuikkalammen ja Torvenjärven kautta Kiiminkijokeen.  Järvi sijaitsee Juorkunassa hieman toista kilometriä Haima-aholle ja Purikkaalle menevän tien pohjoispuolella. Järvelle on polku-ura  Ritamaan kohdalta. Luoteis-kaakkosuunnassa järvi on vajaan kilometrin pituinen, leveimmillään se on parisataa metriä. Asumattoman järven rannat ovat suota, lukuun ottamatta koillisnurkan Lehmienlehdon kangasaluetta.
Jyrki Nurminen

| Jyrki Nurminen |
| --- | --- |

Henkilötiedot
Syntynyt: 2. marraskuuta 1990 Ristijärvi
Kansalaisuus:   Suomi
Lentopalloilija
Pituus:  188 cm
Paino:  85 kg
Jyrki Nurminen (s. 2. marraskuuta 1990 Ristijärvi) on Suomen menestynein miespuolinen rantalentopallopelaaja. Hän pelaa puolustajana. Nurminen on voittanut rantalentopallon Suomen mestaruuden peräti kymmenen kertaa vuosina 2012 ja 2016-2024. Kaikkiaan hän on voittanut ennätykselliset kolmetoista SM-mitalia. Hän on ainoa suomalainen miespelaaja, joka on voittanut Suomen mestaruuden yhdeksän kertaa peräkkäin.
Elokuussa 2021 Nurminen ja hänen parinsa Santeri Sirén toivat Suomen ensimmäisen osakilpailuvoiton beach volleyn maailmankiertueella Unkarin Budapestissa pelatussa niin sanotun 1-tähden turnauksessa. Nurminen ja Sirén alkoivat pelata yhdessä vuonna 2017.
Nurminen on pelannut urallaan myös lentopalloa Mestaruusliigassa sekä suorittanut ykköstason valmentajatutkinnon lentopallossa. Beach volleyn pelaamisen ohella hän toimii myös valmentajatehtävissä lentopallossa ja rantalentopallossa. Hän on myös yksi rantalentopallotapahtumia järjestävän yrityksen perustajista.
Ura

Nurminen on pelannut lentopalloa 6-vuotiaasta lähtien. Juniorivuosien jälkeen hän sai vuonna 2010 paikan yleispelaajana liigajoukkue Oulun Ettassa, joka pelaa Suomen mestaruusliigassa. Vuonna 2012 hän päätti keskittyä rantalentopallon pelaamiseen enemmän ja muutti parempien harjoitusmahdollisuuksien perässä Helsinkiin. Hän kuitenkin jatkoi edelleen perinteisen lentopallon pelaamista Korson Vedon liigajoukkueessa.
Jyrki Nurminen voitti ensimmäisen rantalentopallon Suomen-mestaruutensa vuonna 2012, parinaan Pekka Piippo. Tämän jälkeen Nurminen ja Piippo päättivät keskittyä kilpailuihin ulkomailla. He liittyivät Suomen rantalentopallomaajoukkueeseen jatkaakseen uraansa kohti ammattilaisuutta.
Vuonna 2017 Nurminen ja Piippo kilpailivat rantalentopallon EM-kisoissa Jūrmalassa, Latviassa.  He päättivät turnauksen 25. sijalle. Vuonna 2022 Nurminen ja Siren kilpailivat rantalentopallon EM-kisoissa Munchenissa, Saksassa.
Vuonna 2018 Nurmisen uudeksi pariksi tuli Santeri Sirén. Nurminen ja Sirén saivat neljän vuoden sponsorointisopimuksen TMR Invest OY:n kanssa. Yhdessä he nousivat maailmantilastoissa sijalta 126 sijalle 55. Nurminen ja Siren uusivat sponsorisopimuksensa TMR Invest Oy:n kanssa vuonna 2020 seuraaviksi neljäksi kaudeksi. Seitemän vuoden 2018–2024 aikana Nurminen ja Sirén eivät ole hävinneet yhtään ottelua suomalaisille vastustajille: heidän saldonsa on 82 voittoa ja nolla tappiota.
Valmennus toiminta

Jyrki Nurminen tekee aktiivisesti pelaajauransa ohella myös Beach Volley valmennus toimintaa. Hän järjestää kaksi kertaa vuodessa Beach volleyhyn keskittyneen leirityksen Turkin Alanyassa jossa kaikentasoiset lajin ystävät voivat harjoitella valmennuksen piirissä.
Lisäksi hän ja hänen yrityksensä on osakkaana Hiekka Beach volley sisähallissa, Vantaan varistossa, jossa myös jatkossa talvikaudella Nurmisen valmennukset pyörivät aktiivisesti.
Aiheesta muualla

Jyrki Nurminen fivb
tmrinvest
Lentopallolitto
yle
karjalainen
yle
https://www.lentopalloliitto.fi/urheilua/beach-volley/sm-kiertueet-ja-turnaukset/jnbt-kiertue.html
https://yle.fi/urheilu/3-11470572
https://www.hiekkabeach.fi/
Jyväskylän pappila

| Jyväskylän pappila |
| --- | --- |
Osoite:  Vapaudenkatu
Sijainti:  Jyväskylä, Keski-Suomi
Koordinaatit:  62°14′18.78″N, 25°44′38.15″E
Rakennustyyppi:  Pappila
Valmistumisvuosi:  1928
Suunnittelija:  Kauno S. Kallio
Rakennuttaja:  Jyväskylän seurakunta
Omistaja:  Yksityinen
Runkorakenne:  Tiili
Julkisivumateriaali:  Tiili
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jyväskylän pappila on entinen kirkkoherran virka-asunto Jyväskylässä, Keski-Suomessa. Vuonna 1928 valmistunut tiilinen pappilarakennus myytiin Jyväskylän seurakunnan toimesta yksityiselle taholle 2021. Pappilan on suunnitellut arkkitehti Kauno S. Kallio.
Jyväskylän pappila on suojeltu asemakaavassa. Pappilan käyttö seurakunnan virka-asuntona loppui vuonna 2017.
Historia ja arkkitehtuuri

Vuonna 1926 Jyväskylän seurakunta osti pappilan tontin opettajatar Hilda Festéniltä. Seurakunta pyysi aluksi piirustuksia pappilaa varten Alvar Aallolta, joka oli juuri perustanut arkkitehtitoimiston Jyväskylään. Piirustukset nähtyään Jyväskylän kirkkovaltuusto päätyi kuitenkin pyytämään piirustuksia Kauno S. Kalliolta, jotka sittemmin hyväksyttiin. Kallion pappila on ensimmäisiä kaupunkipappiloita Suomessa.
Jyväskylän pappila on saanut vaikutteita tanskalaisesta arkkitehtuurista. Siinä korostuu tanskalaisen kaupunkitalon tyyli ja symmetrisuus. Pappilassa on suorakaiteen muotoinen kahdessa kerroksessa oleva asuntosiipi, yksikerroksinen kansliasiipi kirkkoherranvirastolle, sekä talonmiehen asunto, sauna, pesutupa ja varasto kellarissa. Lain mukaan pappilaan rakennettiin myös tulen kestävä arkisto kirkonkirjojen säilyttämistä varten. Uusia innovaatioita pappilassa oli myös esimerkiksi puhelin.
Arkkitehti Kallio suunnitteli pappilan huoneiden kakluunit ja huonekaluja, kuten kappelin alttaripöydän ja kansliasiiven eteishallin halkolaatikot. Taiteilija Urho Lehtinen maalasi pappilan rippikoulusalin kattoon suuren koristemaalauksen. Lehtinen valmisti myös kappelin alttarisyvennykseen lasimaalauksen Akseli Gallen-Kallelan ehdotuksesta.
Papplilaan asennettiin keskuslämmitys vuonna 1942 ja samalla osa kakluuneista purettiin.
Kun jatkosota päättyi Jyväskylän pappilassa majoittui Sortavalan kaksi lastenkotia henkilökuntineen. Pappilan purkamista pohdittiin 1970-luvulla, mutta se päätettiin kuitenkin säästää.
Jyväskylän pappilaa remontoitiin vuonna 1985, jolloin muun muassa koneellinen ilmastointi lisättiin. Tämän lisäksi kirkkoherran asunto ja kansliatilat remontoitiin kokous- ja juhlatiloiksi. Pappilassa on silti säilynyt paljon alkuperäisiä elementtejä kuten tammiovia, kakluuniuuneja, puulattioita ja huonejaot.
Kaboom

Kaboom on englannin kielen onomatopoeettinen sana jolla  sarjakuvissa usein ilmaistaan räjähdystä. Sana voi sen lisäksi tarkoittaa esimerkiksi:
Elokuva ja televisio

Kaboom, vuoden 2010 elokuva
Kaboom!!, meksikolainen televisio-ohjelma
Kuvitteellinen järjestö elokuvassa Mies ja alaston ase 2½
Viihde

Kaboom!, Atari 2600 -pelikonsolin videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaboom”, voi hakea sivunnimihaulla, laajalla sivunnimihaulla tai tekstihaulla.
Kansainvälinen kiipeilyliitto

| Kansainvälinen kiipeilyliitto> Union internationale des associations d'alpinisme |
| --- | --- |
Laji:  kiipeily
Tyyppi:  urheilujärjestö
Toimialue:  kansainvälinen
Lyhenne:  UIAA
Perustettu:  1932
Sijainti:   Bern, Sveitsi
Presidentti:  Peter Muir
Jäsenyydet:  ARISF
Aiheesta muualla
Sivusto
Infobox OKNimi-testi OK: 
Kansainvälinen kiipeilyliitto UIAA (ransk. Union Internationale des Association d’Alpinisme, engl. International Mountaineering and Climbing Federation) on Chamonix’ssa, Ranskassa 1932 perustettu kiipeilijöiden ja vuorikiipeilijöiden maailmanlaajuinen kattojärjestö. Järjestöön kuuluu noin 1,3 miljoonaa jäsentä 82 kansallisen jäsenorganisaation kautta 57 eri maasta. UIAA on myös Kansainvälisen olympiakomitean (KOK) tunnustama vuorikiipeilijöiden kansainvälinen kattojärjestö. Suomalaisten kiipeilijöiden kattojärjestö Suomen Kiipeilyliitto ry (SKIL) on UIAA:n jäsen. UIAA:n päämaja sijaitsee Bernissä, Sveitsissä.
Eräs UIAA toimintatapa on luokitella kiipeilyreittien vaativuustasoja. .
Kabir Bedi

| Kabir Bedi |
| --- | --- |
 Kabir Bedi vuonna 2009.
Henkilötiedot
Syntynyt: 16. tammikuuta 1946 (ikä 78) Lahore, Brittiläinen Intia
Ammatti:  näyttelijä
Puoliso:   Protima Bedi  (vih. 1969; ero 1974)  Susan Humphreys  (vih. 1980; ero 1990)  Nikki Bedi  (vih. 1992; ero 2005)  Parveen Dosanjh  (vih. 2016) 
Lapset:  3
Näyttelijä
Aktiivisena:  1971–
Aiheesta muualla
Viralliset kotisivut
IMDb 
Elonet
AllMovie
Kabir Bedi (s. 16. tammikuuta 1946 Lahore, Brittiläinen Intia) on intialainen kansainvälinen näyttelijä. Hänet tunnetaan parhaiten roolistaan James Bond -elokuvassa Octopussy – mustekala. Myös sarjassa Kauniit ja rohkeat hän on tullut tunnetuksi roolistaan Prinssi Omar Rashidina. Hänen ensimmäinen kansainvälistäkin mainetta saanut roolinsa oli Sergio Soliman minisarjassa Sandokan, jossa hän esitti nimiroolia ja jonka ansiosta häntä pidetään ”ainoana oikeana Sandokanina”.
Valikoitu filmografia

Kuolema Sandokanille (Sandokan, 1976)
Merirosvo (Il corsaro nero, 1976)
Bagdadin varas (The Thief of Baghdad, 1978)
Ashanti – seikkailu Afrikassa (Ashanti, 1979)
Octopussy – mustekala (Octopussy, 1983)
Dil Aashna Hai (1992)
Main Hoon Na (2004)
Dilwale (2015)
Aiheesta muualla

Kuvia tai muita tiedostoja aiheesta Kabir Bedi Wikimedia Commonsissa
KV43

| KV43 |
| --- | --- |

Sijainti
Korkeus merenpinnasta:  201,562 m
Mitat
Korkein kohta:  5,32 m
Kapein kohta:  0,89 m
Levein kohta:  10,26 m
Kokonaispituus:  105,73 m
Pinta-ala yhteensä:  407,7 m2
Tilavuus yhteensä:  1 062,36 m3
Muita tietoja
Omistaja:  kuningas
Sisäänkäynnin tyyppi:  portaat
Akseli:  taitettu
Koristelu:  maalaukset
KV43:n pohjapiirros
KV43 on Thutmosis IV:n hauta Kuninkaiden laaksossa Uuden valtakunnan 18. dynastian ajalta. Hautaa on lisäksi käytetty kolmannella välikaudella 21. dynastian aikana.
Haudan löysi Howard Carter, joka suoritti siellä kaivauksia ja hautatekstien tulkintaa vuosina 1903–1904. Hauta ei ole kärsinyt tulvien aiheuttamista tuhoista ja maalaukset ovat säilyneet erittäin hyvin. Haudasta on löydetty muun muassa lintujen jäännöksiä, vaatteita, kosmetiikkaa, ruokatarvikkeita, huone- ja hautakalusteita, lautapelien osia, muumioita, koruja, veistoksia, astioita ja aseita.
Aiheesta muualla

Kuvia tai muita tiedostoja aiheesta KV43 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF